CELEX: 62015CN0207
Language: hr
Date: 2015-05-04 00:00:00
Title: Predmet C-207/15 P: Žalba koju je 4. svibnja 2015. podnio Nissan Jidosha KK protiv presude Općeg suda (treće vijeće) od 4. ožujka 2015. u predmetu T-572/12, Nissan Jidosha KK protiv Ureda za usklađivanje na unutarnjem tržištu (žigovi i dizajni)

10.8.2015   
            
            
               HR
            
            
               Službeni list Europske unije
            
            
               C 262/3
            
         Žalba koju je 4. svibnja 2015. podnio Nissan Jidosha KK protiv presude Općeg suda (treće vijeće) od 4. ožujka 2015. u predmetu T-572/12, Nissan Jidosha KK protiv Ureda za usklađivanje na unutarnjem tržištu (žigovi i dizajni)
   (Predmet C-207/15 P)
   (2015/C 262/04)
   Jezik postupka: engleski
   
      Stranke
   
   
      Žalitelj: Nissan Jidosha KK (zastupnici: B. Brandreth, barrister, D. Cañadas Arcas, abogada)
   
      Druga stranka u postupku: Ured za usklađivanje na unutarnjem tržištu (žigovi i dizajni)
   
      Žalbeni zahtjev
   
   Žalitelj od Suda zahtijeva da:
   
               —
            
            
               ukine presudu Općeg suda od 4. ožujka 2015. (predmet T-572/12);
            
         
               —
            
            
               poništi odluku prvog žalbenog vijeća OHIM-a od 6. rujna 2012. (predmet R 2469/2011-1);
            
         
               —
            
            
               naloži OHIM-u snošenje troškova žalitelja.
            
         
      Žalbeni razlozi i glavni argumenti
   
   Žalitelj smatra da je Opći sud počinio pogrešku koja se tiče prava prilikom tumačenja članka 47. Uredbe (EZ) br. 207/2009 o žigu Zajednice (1) (u daljnjem tekstu: Uredba br. 207/2009). Osobito je pogriješio utvrdivši da članak 47. ne dopušta uzastopne zahtjeve za produljenje. Uz pogrešno tumačenje članka 47. Uredbe br. 207/2009, Opći sud pogrešno je protumačio članak 48. Uredbe br. 207/2009 smatrajući da se isti primjenjuje samo na znak žiga Zajednice.
   
               a.
            
            
               Tumačenje članka 47. stavka 3. koje je izvršio Opći sud nije dosljedno.
            
         
               b.
            
            
               Tumačenje članka 47. stavka 3. koje je izvršio Opći sud zahtijeva de facto odricanje od dijela žiga u uvjetima suprotnima onima iz članka 50. Uredbe br. 207/2009.
            
         
               c.
            
            
               Zahtjev pravne sigurnosti na koji upućuje Opći sud proizlazi iz radnji koje je poduzeo OHIM. Taj zahtjev nije sadržan u tumačenju članka 47. stavka 3. koje je izvršio Opći sud te pravna sigurnost jednako tako može proizići iz tumačenja žalitelja. U ovom predmetu, radnje OHIM-a poduzete su na temelju njegova utvrđenja da je žig bio predmet odricanja, što je Opći sud smatrao pogreškom koja se tiče prava.
            
         
               d.
            
            
               Tekst članka 47. stavka 3. ne protivi se tumačenju istog članka koje je predložio žalitelj.
            
         
               e.
            
            
               Pogrešno je tumačenje članka 48. prema kojem se taj članak odnosi samo na znak od kojeg se sastoji žig Zajednice.
            
         
      (1)  Uredba Vijeća (EZ) No 207/2009 od 26. veljače 2009. o žigu Zajednice SL L 78, str. 1. SL, posebno izdanje na hrvatskom jeziku, poglavlje 17., svezak 1., str. 226.